2013.gada 12.februārī Noteikumi Nr. 86

Rīgā (prot. Nr. 9 9.§)

**Par Ministru kabineta 2007.gada 18.decembra noteikumu Nr.912 "Ūdensapgādes, notekūdeņu savākšanas un attīrīšanas būvju būvniecības kārtība" atzīšanu par spēku zaudējušiem**

Izdoti saskaņā ar

Būvniecības likuma

6.panta pirmās daļas 4.punktu

1. Atzīt par spēku zaudējušiem Ministru kabineta 2007.gada 18.decembra noteikumus Nr.912 "Ūdensapgādes, notekūdeņu savākšanas un attīrīšanas būvju būvniecības kārtība" (Latvijas Vēstnesis, 2007, 206.nr.; 2009, 21.nr.).

2. Saskaņā ar Ministru kabineta 2007.gada 18.decembra noteikumu Nr.912 "Ūdensapgādes, notekūdeņu savākšanas un attīrīšanas būvju būvniecības kārtība" 3.punktu izveidotā Ūdenssaimniecības būvju būvniecības projektu vērtēšanas komisija:

2.1. līdz 2013.gada 15.februārim pieņem un līdz 2013.gada 28.martam izvērtē iesniegtos tehniski ekonomiskos pamatojumus;

2.2. pēc šo noteikumu 1.punkta stāšanās spēkā neveic atkārtoti iesniegto tehniski ekonomisko pamatojumu vērtēšanu un neizskata pieprasījumus precizēt komisijas akceptu par tehniski ekonomisko pamatojumu.

3. Šo noteikumu 1.punkts stājas spēkā 2013.gada 29.martā.

Ministru prezidents V.Dombrovskis

Vides aizsardzības un

reģionālās attīstības ministrs E.Sprūdžs